Държавен вестник, бр. 22, 2018 г., стр. 25

БРОЙ  22	
Д Ъ Р Ж А В Е Н  В Е С Т Н И К 	
СТР.  25  
Раздел VII
Правила за управление, засягащи защитата 
на клиентските активи
Чл. 10. (1) Инвестиционният посредник 
назначава един служител, който отговаря за 
спазване на задълженията на инвестиционния 
посредник, свързани със защитата на финан­
совите инструменти и паричните средства на 
клиентите.
(2) Служителят по ал. 1 трябва да прите­
жава необходимите умения, знания и опит за 
изпълнение на задълженията си.
(3) Инвестиционният посредник осигуря­
ва на служителя по ал. 1 достъп до всички 
документи, които са му необходими, за да 
изпълнява функциите си.
(4) Служителят по ал. 1 предоставя еже­
месечни доклади на управителния орган на 
инвестиционния посредник по отношение на 
контрола върху ефективността на изпълнение 
на задълженията за защита на финансовите 
инструменти и паричните средства на кли­
ентите.
(5) Инвестиционният посредник може 
да възложи на служителя по ал. 1 и други 
задължения в рамките на посредника при 
спазване на правилата за предотвратяване на 
конфликт на интереси, ако това не пречи на 
изпълнението на задълженията му по ал. 1 
и е в съответствие с естеството, мащаба и 
сложността на дейността на инвестиционния 
посредник, както и с вида и обхвата на из­
вършваните инвестиционни услуги и дейности.
Раздел VIII
Доклад от външен одитор
Чл. 11. Регистрираният одитор на инвес­
тиционния посредник включва в доклада 
си по чл. 128, ал. 3 от ЗПФИ, изготвян при 
проверката на годишния финансов отчет на 
инвестиционния посредник, информация 
относно съответствието на създадената и 
прилаганата от инвестиционния посредник 
организация във връзка със съхраняването 
на клиентски активи с изискванията за съх­
ранение на клиентски активи, установени в 
тази глава и в ЗПФИ.
Г л а в а  т р е т а
ИЗИСКВАНИЯ ЗА УПРАВЛЕНИЕ НА 
ПРОДУКТИ
Раздел I
Общи положения
Чл. 12. (1) Инвестиционен посредник, 
който създава финансови инструменти, спаз­
ва изискванията за управление на продукти, 
съдържащи се в раздел II на тази глава, а 
инвестиционен посредник, който предлага 
или продава финансови инструменти и услу­
ги – изискванията на раздел III на тази глава.
(2) Инвестиционен посредник, който съз­
дава финансови инструменти и участва в 
предлагането и продажбата на тези продукти, 
спазва изискванията за управление на продук­
ти, съдържащи се в тази глава.
(3) Създаването на финансови инструменти 
обхваща разработването, емитирането, про­
ектирането или създаването по друг начин 
на финансови инструменти.
Раздел II
Изисквания за управление на продукти при 
създаване на финансови инструменти
Чл. 13. (1) Инвестиционен посредник, който 
създава финансови инструменти, взема пред­
вид естеството на финансовия инструмент, 
инвестиционната услуга и целевия пазар за 
продукта.
(2) Инвестиционен посредник, който създа­
ва финансови инструменти, приема и прилага 
процедури и мерки за управление на продукти. 
Процедурите и мерките за управление на про­
дукти гарантират спазването на ал. 1, както 
и че създаването на финансовия инструмент 
отговаря на изискванията за установяване и 
предотвратяване или управление на конфлик­
ти на интереси, както и на политиката за 
възнагражденията.
(3) При създаване на финансов инструмент 
инвестиционният посредник анализира:
1. дали финансовият инструмент може да 
застрашава нормалното функциониране или 
стабилността на финансовите пазари, преди 
продуктът да бъде предложен на пазара;
2. потенциалните конфликти на интере­
си, като извършва оценка дали финансовият 
инструмент създава ситуация, при която 
крайните клиенти може да бъдат неблаго­
приятно засегнати, ако поемат експозиция, 
противоположна на тази, която самият ин­
вестиционен посредник е държал преди това, 
или ако поемат експозиция, противоположна 
на тази, която инвестиционният посредник 
иска да държи след продажбата на продукта.
(4) При създаването на финансовия инстру­
мент инвестиционният посредник осигурява, 
че неговата структура и характеристики:
1. не засягат неблагоприятно крайните 
клиенти;
2. не засягат целостта на пазара, като 
позволяват на посредника да намалява и/или 
елиминира своите собствени рискове или екс­
позиция към базовите активи на финансовия 
инструмент, когато посредникът вече държи 
базовите активи по собствена сметка.
(5) В процедурите по ал. 2 инвестицион­
ният посредник:
1. посочва детайлно потенциалния целеви 
пазар за всеки финансов инструмент;
2. конкретизира вида, съответно видовете 
клиенти, за чиито нужди, характеристики и 
цели е подходящ финансовият инструмент;